ՀՀ ընտանեկան օրենսգրքի 116-րդ հոդվածը սահմանում է, թե ովքեր ունեն որդեգրելու իրավունք, և ովքեր չեն կարող օգտվել այդ իրավունքից, մասնավորապես, այն անձինք, որոնք առողջական վիճակով չեն կարող իրականացնել ծնողական իրավունքներ. այդ հիվանդությունների կարգը սահմանվում է ՀՀ կառավարության N 517-Ն որոշումով, որտեղ հաշմանդամությունը, որպես այդպիսին, հիմք չի հանդիսանում, սակայն նշված հիվանդությունների առկայության դեպքում անձը կարող է ստանալ հաշմանդամության խումբ: Նշված որոշման մեջ թվարկված հիվանդությունների ցուցակում նշված է «Օրգան-համակարգերի հիվանդություններ` դեկոմպենսացիայի փուլում, անդարձելի փոփոխություններով և ֆունկցիայի կայուն խանգարմամբ»: Օրենքի նման դրույթը պրակտիկայում հանգեցնում է տարբեր հիվանդություններ ունեցող հաշմանդամություն ունեցող անձանց` երեխա որդեգրելու իրավունքի սահմանափակմանը: